ฮั่งเส็งปิดเช้าร่วง 194.41 จุด เหตุวิตกศก.จีน
ฮั่งเส็งปิดเช้าร่วง 194.41 จุด เหตุวิตกศก.จีน
6 ม.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 194.41 จุด หรือ 0.92% ปิดภาคเช้าที่ 20,994.31 จุด เนื่องจากนักลงทุนยังคงวิตกกังวลเกี่ยวกับการชะลอตัวของเศรษฐกิจจีน แม้ว่าธนาคารกลางจีนประกาศอัดฉีดสภาพคล่องเข้าสู่ระบบการเงินแล้วก็ตาม
ทั้งนี้ ธนาคารกลางจีนประกาศอัดฉีดเงินมูลค่า 1.30 แสนล้านหยวน หรือ 2 หมื่นล้านดอลลาร์สหรัฐ เข้าสู่ระบบการเงินเมื่อวานนี้ เพื่อลดความตื่นตระหนกของนักลงทุน หลังจากที่ตลาดหุ้นจีนถูกกระหน่ำขายอย่างหนักจนเป็นเหตุให้ต้องใช้ระบบเซอร์กิต เบรกเกอร์ เพื่อลดความผันผวนของตลาด